ישראל באולימפיאדת טוקיו (2020)
ענפים > ג'ודו > תוצאות במשחקים האולימפיים

בתחרות הנבחרות המעורבות, אשר נערכה בטוקיו 2020 לראשונה כחלק מהמשחקים האולימפיים, ישראל זכתה במדליית הארד. הנבחרת החלה את דרכה בשלב שמינית הגמר, שם ניצחה בתוצאה 4:3 את נבחרת איטליה. ברבע הגמר, הנבחרת הפסידה 4:3 לצרפת, ונשרה לקרבות בית הניחומים. שם ניצחה את ברזיל בתוצאה 4:2 ועלתה לסדרת קרבות על מדליית הארד. בקרב על המדליה, התמודדה הנבחרת מול נבחרת הוועד האולימפי הרוסי, וניצחה בתוצאה 4:1.
בתחרויות האישיות, משלחת הג'ודו הישראלית סיימה ללא מדליות ועם שני ג'ודוקא שסיימו במקום החמישי לאחר שהפסידו בקרב על מדליית הארד: שירה ראשוני שסיימה עם 3 ניצחונות ו-2 הפסדים וברוך שמאילוב שסיים עם 3 ניצחונות ו-2 הפסדים. שלושה ג'ודוקא סיימו במקום השביעי לאחר שהודחו ברבע הגמר: תמנע נלסון-לוי שסיימה עם ניצחון אחד ושני הפסדים, טוהר בוטבול שסיים עם שני ניצחונות ושני הפסדים ופיטר פלצ'יק שסיים עם ניצחון אחד ושני הפסדים. שבעה ג'ודוקא סיימו בשלבים המוקדמים; שגיא מוקי ולי קוכמן הודחו בסיבוב השלישי, גילי כהן, ענבר לניר, רז הרשקו ואורי ששון הודחו בסיבוב השני וגילי שריר הודחה בסיבוב הראשון.
במהלך התחרויות בקטגוריית המשקל עד 73 ק"ג, החרים הג'ודוקא האלג'יראי, פתחי נורין, את השתתפותו בסיבוב הראשון כדי להימנע ממפגש אפשרי עם הנציג הישראלי, טוהר בוטבול, בסיבוב השני. בתום המשחקים האולימפיים נורין הושעה לעשר שנים מתחרויות על ידי איגוד הג'ודו העולמי, והחליט לפרוש בעקבותיה.
| שם> נשים | מקצוע> נשים | תאריך> נשים | סיבוב של 64> נשים | סיבוב של 32> נשים | שמינית הגמר> נשים | רבע הגמר> נשים | חצי הגמר> נשים | בית ניחומים> נשים | הגמר/ארד> נשים | מקום> נשים |
| --- | --- | --- | --- | --- | --- | --- | --- | --- | --- | --- |
| שירה ראשוני | עד 48 ק"ג | 24 ביולי |  | לוז אלברס    קולומביה  ניצחון (00-10) | ג'וליה פיגרואה    ספרד  ניצחון (00-10) | אורנצצג מונחבאט    מונגוליה  הפסד (11-00) | לא העפילה | לין ג'ן-האו    טאיפיי הסינית  ניצחון (00s2-10s1) | דריה בילודיד    אוקראינה  הפסד (10s1-00s1) | 5 |
| גילי כהן | עד 52 ק"ג | 25 ביולי |  | גולבדאם בבאמורטובה    טורקמניסטן  ניצחון (00-10s1) | שארלין ואן סניק    בלגיה  הפסד (10-00) | לא העפילה | לא העפילה | לא העפילה | לא העפילה | 9 |
| תמנע נלסון-לוי | עד 57 ק"ג | 26 ביולי |  | Bye | מריצה פרישיץ'    סרביה  ניצחון (0s3-10s1) | צוקאסה יושידה    יפן  הפסד (01-00) | לא העפילה | קאיה קייזר    סלובניה  הפסד (10s-00s) | לא העפילה | 7 |
| גילי שריר | עד 63 ק"ג | 27 ביולי |  | קתרינה האקר    אוסטרליה הפסד (10s2-00s3) | לא העפילה | לא העפילה | לא העפילה | לא העפילה | לא העפילה | 17 |
| ענבר לניר | עד 78 ק"ג | 29 ביולי |  | מונכטסצג אוטגן    מונגוליה ניצחון (00-10) | מיירה אגיאר    ברזיל הפסד (10-00) | לא העפילה | לא העפילה | לא העפילה | לא העפילה | 9 |
| רז הרשקו | מעל 78 ק"ג | 30 ביולי |  | תחאני אלקחטאני    ערב הסעודית ניצחון (00-11) | אקירה סונה    יפן הפסד (11-00) | לא העפילה | לא העפילה | לא העפילה | לא העפילה | 9 |
גברים
| ברוך שמאילוב | עד 66 ק"ג | 25 ביולי |  | קווין לופורטה    מוזמביק ניצחון (00s1-11) | ניית'ן כץ    אוסטרליה  ניצחון (00-01) | ואזה מרגוולשווילי    גאורגיה  הפסד (10-00) | לא העפיל | אדריאן גומבוץ    סלובניה ניצחון (00s1-01) | דניאל קרגנין    ברזיל הפסד (01s1-00s1) | 5 |
| טוהר בוטבול | עד 73 ק"ג | 26 ביולי | Bye | ללא מתחרה ניצחון (טכני) | ויקטור סטרפו    מולדובה  ניצחון (00-10) | אן צ'אנג-רים    קוריאה הדרומית  הפסד (01s1-00s1) | לא העפיל | ארתור מרגלידון    קנדה הפסד (10s2-00) | לא העפיל | 7 |
| שגיא מוקי | עד 81 ק"ג | 27 ביולי | Bye | אדוארדו יודי סנטוס    ברזיל ניצחון (00-10) | שאמיל בורצ'שווילי    אוסטריה הפסד (01s2-00s2) | לא העפיל | לא העפיל | לא העפיל | לא העפיל | 9 |
| לי קוכמן | עד 90 ק"ג | 28 ביולי | Bye | דויד קלמרט    צ'כיה  ניצחון (00s1-10) | לאשה בכאורי    גאורגיה הפסד (10-01s1) | לא העפיל | לא העפיל | לא העפיל | לא העפיל | 9 |
| פיטר פלצ'יק | עד 100 ק"ג | 29 ביולי |  | Bye | לחגוואסורנגן אוטגונבאטר    מונגוליה  ניצחון (00-01) | ארון וולף    יפן  הפסד (01-00) | לא העפיל | שאדי אל-נחאס    קנדה  הפסד (10s1-00) | לא העפיל | 7 |
| אורי ששון | מעל 100 ק"ג | 30 ביולי |  | Bye | טדי רינר    צרפת  הפסד (01-00) | לא העפיל | לא העפיל | לא העפיל | לא העפיל | 9 |
מעורב
| נבחרת ישראל (לפי כמות ניצחונות, הפסדים, והשתתפות לא-בפועל): גילי שריר – 3 ניצחונות, 3 הפסדים תמנע נלסון-לוי – 3 ניצחונות, 1 הפסד פיטר פלצ'יק – 3 ניצחונות רז הרשקו – 2 ניצחונות, 2 הפסדים לי קוכמן – 2 ניצחונות, 1 הפסד טוהר בוטבול – 1 ניצחון, 2 הפסדים, 1 השתתפות לא-בפועל שגיא מוקי – 1 ניצחון אורי ששון – 1 הפסד ענבר לניר – 0 השתתפויות ברוך שמאילוב – 0 השתתפויות שירה ראשוני – 0 השתתפויות | קבוצתי | 31 ביולי |  |  |  איטליה  ניצחון (3-4) |  צרפת  הפסד (4-3) | לא העפילו |  ברזיל  ניצחון (2-4) | הוועד האולימפי הרוסי הוועד האולימפי הרוסי ניצחון (1-4) |  |
↑  פתחי נורין מאלג'יריה ומוחמד עבדאלרסול מסודאן פרשו מהתחרות עקב החרמתם את הנציג של מדינת ישראל שצפוי היה להתמודד מול המנצח בקרב ביניהם. שניהם לא הגיעו לקרב בסיבוב של 64 ולכן לא היה מתחרה כנגד טוהר בוטבול בסיבוב של 32.